Milí rodičia a naši milí žiaci,

**Situácia v našej krajine sa opäť mení.** Minister školstva, vedy, výskumu a športu podľa § 150 ods. 8 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“) s účinnosťou od 12. októbra **2020 vydal Rozhodnutie o opatreniach pre školy.**

**V škole sú nastavené presné pravidlá, ktoré sú nastavené podľa požiadaviek rozhodnutia ministra školstva z 11.10. 2020** <https://www.minedu.sk/rozhodnutie-ministra-o-opatreniach-pre-skoly-12102020/> a usmernení Regionálneho úradu verejného zdravotníctva Bratislava.

**Pravidlá je potrebné dodržiavať.**

**Rodičia zodpovedajú za:**

* dodržiavanie hygienicko-epidemiologických opatrení pri príchode žiaka do školy a pri odchode žiaka zo školy (nosenie rúšok, dodržiavanie odstupov, dezinfekcia rúk v zmysle aktuálnych opatrení ÚVZ SR),
* zabezpečenie **2 rúšok** pre svoje dieťa na každý deň (jedno náhradné, musí mať pri sebe v prípade potreby) papierové jednorazové vreckovky, dezinfekčný prostriedok na ruky,
* predloženie čestné prehlásenia (príloha) nástupe žiaka do školy po každom prerušení dochádzky do školy v trvaní viac ako 3 dni (vrátane víkendov a sviatkov) písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie (príloha),
* Pri prerušení viac ako 5 pracovných (víkendy a sviatky sa nezapočítavajú) dní z dôvodu akéhokoľvek ochorenia predkladá potvrdenie o chorobe vydané všeobecným lekárom pre deti a dorast. Počet podaných Vyhlásení o bezinfekčnosti a potvrdení o chorobe nie je limitovaný.
* V prípade, že u dieťaťa je podozrenie alebo potvrdené ochorenie na COVID-19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.
* V prípade neprítomnosti dieťaťa/žiaka v škole a školskom zariadení z dôvodu:

• podozrenia na ochorenie COVID-19 (označený ako „Úzky kontakt“ RÚVZ, infektológom alebo všeobecným lekárom),

• ochorenia na COVID-19 (potvrdené ochorenie RÚVZ, infektológom alebo všeobecným lekárom) predložiť pri návrate dieťaťa/žiaka do školského zariadenia "Potvrdenie o chorobe" vydané len všeobecným lekárom pre deti a dorast a to bez ohľadu na dĺžku trvania jeho neprítomnosti.

**Presný čas príchodu a odchodu je stanovený interným predpisom.**

**Dieťa prichádza a odchádza zo školy v určenom čase v sprievode zákonného zástupcu, prípadne osoby ním poverenou. Vykonáva sa ranný filter.**

**Počas vykonávania ranného filtra ostatné deti čakajú pred budovou školy v primeraných rozstupoch.** Odporúčame minimalizovanie zhromažďovania osôb pred školou.

**Dôležité termíny a časy**

**Nástup 13.10.2020**

|  |  |  |
| --- | --- | --- |
| ***Čas*** | ***Trieda*** | ***Miesto stretnutia*** |
| **7:35** | **7.,8.,9.** | **Hlavný vchod** |
| **7:45** | **6.** | **Hlavný vchod** |
| **7:55** | **prípravka** | **Hlavný vchod** |
| **8:05** | **prváci** | **Hlavný vchod** |
| **8:15** | **druháci** | **Hlavný vchod** |
| **8:20** | **tretiaci, štvrtáci** | **Hlavný vchod** |
| **8:30** | **piataci** | **Hlavný vchod** |
| **8:35** | **IVVP** | **Vestibul – rodič má povolený vstup do školy na prízenie** |

**V prípade meškania je zabezpečená služba.**

**ŠKD**

Školské kluby detí môžu byť prevádzkované, za predpokladu, že nedochádza k premiešavaniu detí medzi jednotlivými triedami.

**Od 13.10 sa ruší prevádzka ranného školského klubu a zbernej triedy**.

**Prevádzka ŠKD je len do 16:00 hod**.

Realizácia krúžkovej činnosti pre deti sa neumožňuje.

**Odchod zo školy a ŠKD**

Po skončení vyučovania príslušnej triedy, bezprostredne po obede a stanovených hodinách (13:00,14:00,15:00, 16:00) .